E greu să supraestimezi efectele benefice ale imunizării.
Conform Centrului pentru Prevenirea și Controlul Bolilor din SUA,
în cazul copiilor americani născuți în ultimii 20 de ani
vaccinurile vor preveni mai bine de 322 milioane de boli,
mai mult de 21 milioane de spitalizări
mai mult de 730.000 de decese
și o reducere adițională a costurilor de aproape 1.400 trilioane de dolari.
Sunt numere mari.
Dar să ne uităm la un exemplu particular.
Vaccinurile aproape că au eliminat
o infecție bacteriană numită Haemophilus influenzae.
Această bacterie infecta copiii mici,
cauzând infecții sangvine,
pneumonie, meningită, moarte,
sau dizabilități permanente.
Ca tânăr pediatru, am văzut câteva cazuri.
Voi probabil nici nu ați auzit de această boală,
pentru că vaccinurile au fost foarte eficiente.
Puteți vedea în graficul din dreapta
că de la introducerea vaccinurilor,
incidența de infecții bacteriene Haemophilus
a scăzut drastic, aproape că a dispărut.
Deci vaccinurile sunt, în general, o poveste de succes.
Dar avem de asemenea și provocări.
Una dintre ele e că pentru majoritatea vaccinurilor
avem nevoie de mai multe doze
pentru a obține sau a menține imunizarea.
Comunitatea științifică încearcă să dezvolte vaccinuri cu doză unică.
Imaginați-vă că ați putea face un singur vaccin pentru gripă
pentru toată viața,
și nu ar mai trebui să faceți câte un vaccin sezonier pentru gripă.
E greu să te imunizezi împotriva anumitor microbi.
Un exemplu clasic este virusul imunodeficienței umane sau HIV.
Nevoia este urgentă, se fac progrese,
dar încă nu am reușit.
Un alt element critic acum în cercetarea vaccinurilor
e optimizarea vaccinurilor pentru cei mai vulnerabili dintre noi,
cei foarte tineri și bătrânii.
Acesta e un domeniu de cercetare activ.
În cele din urmă, una dintre provocările majore pe care le înfruntăm, din păcate,
sunt opiniile anti-vaccinare.
De fapt, e alarmant că peste 100.000 de copii și bebeluși din Statele Unite
nu au fost vaccinați deloc,
iar acest număr e în creștere.
De fapt, Organizația Mondială a Sănătății, sau OMS,
a declarat opiniile anti-vaccinare
ca fiind una din cele mai mari zece amenințări la adresa sănătății umane
globale în prezent.
Acest grafic reprezintă creșterea opiniilor anti-vaccinare
în statul California,
din anul 2000 până în 2013,
analizând procentajul copiilor din grădinițele publice
care nu au fost vaccinați deoarece părinții au refuzat acest lucru.
Opiniile anti-vaccinare se extind,
iar asta are consecințe reale.
Mulți dintre voi probabil că știți
că infecții pe care credeam că le-am eradicat demult,
se întorc.
Focare de pojar au fost raportate în mai multe state ale SUA.
Și mulți poate au uitat,
dar pojarul e foarte contagios și periculos.
Doar câteva particule virale pot să infecteze pe cineva.
S-au raportat cazuri în care,
la evenimente sportive, într-un stadion Olimpic,
virusul a călătorit prin aer distanțe lungi
și a infectat o persoană vulnerabilă din mulțime.
De fapt, dacă aș fi avut acum o tuse cauzată de pojar,
(Tușește)
cineva din spatele acestui amfiteatru s-ar putea infecta.
Asta a avut consecințe foarte reale.
Acum doar câteva luni,
o însoțitoare de zbor s-a infectat cu pojar în timpul unui zbor,
virusul i-a intrat în creier, și i-a cauzat encefalită,
după care a murit.
Deci oameni mor din cauza opiniilor anti-vaccinare.
Vreau să le vorbesc pentru câteva minute
celor care nu cred în vaccinuri
și care se opun lor.
Ca pediatru care se vaccinează anual pentru gripă,
ca părinte a trei copii,
care au fost vaccinați după schema recomandată,
și consultant pediatru pentru boli infecțioase
care a avut grijă de copii cu meningită,
care ar fi fost prevenită dacă părinții ar fi acceptat vaccinarea,
aceasta e o chestiune personală pentru mine.
Să ne uităm cine va plăti
dacă reducem numărul de vaccinări din societatea noastră.
Graficul arată pe axa Y
numărul persoanelor care mor de infecții pe glob.
Iar pe axa X
e vârsta persoanelor care mor.
După cum puteți vedea, e o distribuție în formă de U,
și e deosebit de semnificativă la vârste foarte fragede.
Deci vaccinurile îi protejează pe cei foarte tineri de infecții.
Și dacă vreți să vă spun ce probleme cauzează vaccinurile,
pentru că există multe speculații,
speculații nefondate pe internet,
despre problemele cauzate de vaccinuri:
vaccinurile cauzează adulți, bine?
Asta fac vaccinurile.
Alt lucru pe care îl cauzează este că bătrânii trăiesc mai mult.
Pentru că sunt protejați de gripă
și de alte boli care omoară bătrânii.
Să vorbim puțin
despre cum putem îmbunătăți vaccinurile și mai mult.
Putem crea vaccinuri care să-i imunizeze pe cei mai vulnerabili dintre noi,
sau poate chiar vaccinuri care protejează folosind o doză unică.
Să trecem puțin prin imunologie.
În partea de sus vedeți un vaccin simplu.
Toate vaccinurile conțin ceva numit antigen.
Antigenul este o bucată de microb
pe care corpul și-o amintește.
Acesta formează anticorpi care te protejează.
Deci, aceste vaccinuri pot produce un răspuns imun,
dar după cum vedeți aici,
răspunsul imun crește, după care scade,
și e nevoie de o altă doză și iar de altă doză
pentru a menține protecția.
Ce putem face?
Noi, împreună cu alți cercetători de pe glob
căutăm molecule care pot crește răspunsul vaccinării.
Acestea se numesc adjuvante,
din verbul latin „adjuvare”, a ajuta.
Adjuvanții sunt molecule pe care le putem adăuga vaccinurilor
pentru a obține un rezultat mai puternic.
Iar în prezența adjuvanților, reprezentați aici cu roșu,
obții o activare mult mai profundă a leucocitelor sistemului imunitar
și se generează o un răspuns imun mult mai profund,
cu niveluri mult mai mari de anticorpi, mai rapid
și care durează mai mult, pentru o imunitate durabilă.
În mod interesant, acești adjuvanți au efecte diferite
în funcție de vârsta sau alți factori demografici ai unei persoane.
Ceea ce aduce în discuție noțiunea de vaccinuri personalizate.
Asta înseamnă că vom folosi medicina personalizată —
știți ce e medicina personalizată, nu? —
este ideea că reacțiile unei populații pot varia
la un medicament anume —
și în cazul vaccinurilor.
Da?
Iar aici, la Spitalul de Copii din Boston,
în cadrul Programul Vaccinurilor Personalizate pe care îl conduc,
avem cinci abordări, abordări în trepte,
pentru a crea vaccinuri personalizate,
care sunt destinate populațiilor vulnerabile.
Numărul unu:
trebuie să înțelegem atitudinea populației
în legătură cu vaccinarea.
Poți concepe cel mai sofisticat vaccin de pe glob,
dar dacă nimeni nu vrea să îl facă, nu ai făcut nimic.
Numărul doi:
trebuie să ne gândim la modul de administrare.
Majoritatea vaccinurilor sunt intramusculare, sau IM,
dar există și intranazale, orale și altele.
După cum v-am descris, vaccinurile au componente.
Toate vaccinurile au un antigen,
aceea e partea de microb ținută minte de corp,
împotriva căreia dezvolți anticorpi.
Și am putea adăuga un adjuvant, după cum am spus,
pentru a spori răspunsul imunitar.
Dar ghiciți ce?
Există mulți antigeni din care să alegi,
și mulți adjuvanți.
Cum îi vom alege?
Iar aceste opțiuni cresc încontinuu.
În echipa noastră,
am creat moduri de a testa vaccinurile în afara corpului —
în latină, se numește „in vitro” —
folosind culturi celulare.
Am folosit ingineria țesuturilor și celulele roșii ale sângelui
pentru a imuniza în afara corpului uman
și a studia efectele vaccinurilor
asupra copiilor, persoanelor bătrâne sau a altora.
Dacă vă gândiți, asta e foarte important,
dacă luați în considerare toate infecțiile împotriva cărora vrem să creăm vaccinuri,
cum ar fi virusul Zika, Ebola, HIV și altele,
toți antigenii candidați,
toți adjuvanții candidați,
toate populațiile diferite.
Vor fi imposibil de făcut teste clinice mari de fază III
pentru fiecare combinație.
Aici intervine testarea vaccinurilor în afara corpului,
care poate schimba și accelera dezvoltarea vaccinurilor.
În final, tot efortul e pentru a genera un răspuns imun
care să protejeze împotriva acelui patogen,
făcând anticorpii și celelalte celule să protejeze corpul.
Folosim de asemenea și alte abordări inovatoare
pentru a aduce știința de top în dezvoltarea vaccinurilor.
Cercetăm mai în detaliu cum protejează actualele vaccinuri.
Am creat o asociație internațională
pentru a studia cum vaccinurile împotriva hepatitei B
protejează nou-născuții de infecția cu virusul hepatic B.
Pentru a face asta,
am creat o tehnică numită „eșantion mic, informații multe”.
Putem lua un strop de sânge de la un bebeluș înainte de vaccinare
și un strop după vaccinare,
și putem măsura cantitate de celule
și toate genele și toate moleculele din acel strop de sânge.
Astfel le putem compara după vaccin
și înaintea vaccinului pentru același bebeluș
și să înțelegem într-un mod profund
cum protejează mai exact acel vaccin de succes.
Iar aceste lecții le putem folosi pentru a crea viitoare vaccinuri.
Această diagramă prezintă un strop de sânge
care poartă cantități uriașe de informații,
zeci de mii de parametri,
iar acel ghem reprezintă genele
și căile moleculare care sunt activate.
Mai urmează atât de multe, e o știință foarte palpitantă.
Colaborăm cu oameni de știință din întreaga lume
pentru a aduce toate aceste tehnologii pentru a revigora dezvoltarea vaccinurilor
într-o Rețea de Vaccinuri Personalizate.
Vom aduce vaccinuri personalizate
populațiilor vulnerabile de pe glob.
În echipa noastră sunt oameni de știință, experți tehnicieni și doctori.
Dezvoltăm vaccinuri împotriva bolilor infecțioase,
precum pertussis, care este tusea convulsivă.
Avem un vaccin pentru tusea convulsivă,
dar necesită mai multe doze,
iar imunitatea scade treptat.
Vrem să dezvoltăm un vaccin cu doză unică pentru pertussis.
Lucrăm la un vaccin pentru virusul respirator sincițial,
prima cauză de spitalizări în cazul copiilor în Statele Unite.
Un vaccin antigripal mai bun,
și, bineînțeles, HIV.
Dezvoltăm de asemenea vaccinuri împotriva cancerului, alergiilor
și, în mod interesant, a supradozei de opioide.
Deci, acesta este mesajul meu final pentru voi.
Vaccinurile vă protejează pe voi și pe cei dragi vouă
și pe cei din jurul vostru.
Nu doar că te protejează împotriva infecțiilor,
dar previn și răspândirea către alte persoane.
Vaccinați-vă!
Progresul științific e fragil și poate să se piardă.
Trebuie să susținem un dialog public corect și respectuos.
Iar în final, suntem pe cale să facem lucruri mărețe,
o nouă eră a vaccinurilor.
Suntem doar la început în ceea ce se poate realiza.
Vă rog, susțineți aceste cercetări!
Vă mulțumesc!
(Aplauze)